Odsjek za psihologiju

Filozofski fakultet Zagreb

**Doktorski studij psihologije**

Generacija 2024-2027

Zagreb, 19. rujna 2024.

Na temelju Programa doktorskog studija psihologije iz 2023. godine povjerenstvo za praćenje rada studentice **Ane Anić** izradilo je individualni program doktorskog studija kojim se detaljno propisuju obaveze studentice kroz šest semestara doktorskog studija psihologije i načini stjecanja ECTS bodova. Program studija podnosimo na razmatranje i odobravanje Vijeću Doktorskog studija psihologije.

**Individualni program Doktorskog studija za studenticu Anu Anić**

***Prva godina studija***

U prvoj godini studija studentica je izabrala mentora za izradu disertacije i formirano joj je povjerenstvo za praćenje studiranja i ispunjavanja obaveza na studiju koje je, u konzultacijama sa studenticom, izradilo ovaj individualni program studiranja. **Time je studentica ostvarila 1 ECTS**.

Na prvoj godini studija, studentica će aktivno sudjelovati u sljedećim **obaveznim** aktivnostima: *Čitalačkom klubu (3 ECTS)* i *Znanstvenom kolokviju (6 ECTS)* te će napisati *Seminarski rad – pregledni rad o području iz kojeg je tema doktorata (8 ECTS)* koji će ocijeniti mentor. **Time će ostvariti ukupno 17 ECTS.**

Studentica će obaviti **obaveznih** **30 konzultativnih sati**[[1]](#footnote-1) kako bi ostvarila sljedeće **izborne** ishode: *Sudjelovala u kreiranju istraživačkog nacrta (4 ECTS),* provela *Analizu dostupnih podataka* o pacijentima *(4 ECTS)*, *održala radionicu za kolege i druge stručnjake u području (6 ECTS).* U ove aktivnosti, studentica će uključiti i svog neposrednog rukovoditelja te kolege iz stručnog aktiva. Osim toga, studentica će *prezentirati svoj znanstveni rad* *na domaćoj konferenciji (5 ECTS)* te *sudjelovati u organizaciji znanstveno-stručne konferencije (6 ECTS). Napisat će e-brošuru (8 ECTS)* za adolescente u kojoj će objasniti etiologiju i manifestacije depresivnosti te načine tretmana i ishode. **Time će ostvariti ukupno 33 ECTS.**

Studentica će upisati i položiti sljedeće **izborne** metodološke predmete: *Suvremeni pristupi u teoriji testova: modeli i aplikacije (4 ECTS), Specifičnosti metodologije u kliničkim istraživanjima (3 ECTS), Kvalitativnu metodologiju (4 ECTS).* **Time će ostvariti ukupno 11 ECTS.**

**Studentica će ukupno na prvoj godini ostvariti 62 ECTS.  
  
*Provedene aktivnosti bit će opisane u Godišnjem izvještaju o radu studenta koji se predaje na redovitu sjednicu Vijeća doktorskog studija psihologije do upisa u 2. godinu studija.[[2]](#footnote-2)***

***Druga godina studija***

Na drugoj godini studija, studentica će aktivno sudjelovati u sljedećim **obaveznim** aktivnostima: *Doktorskoj radionici (6 ECTS)* i *Etičkom kolokviju (3 ECTS).* Napisat će *Seminar iz metodologije područja kojim se bavi u doktorskom radu (8 ECTS)* koji će ocijeniti mentor te napisati i obraniti *Nacrt istraživanja (8 ECTS).* Osim toga, studentica će *sudjelovati u aktivnostima fakulteta (3 ECTS)[[3]](#footnote-3).* **Time će ostvariti ukupno (28 ECTS)**

Studentica će obaviti **obaveznih** **30 konzultativnih sati** kako bi ostvarila sljedeće **obavezne** ishode: odobren nacrt doktorskog istraživanja od *Etičkog povjerenstva (1 ECTS)*, napisan *znanstveni rad u koautorstvu s mentorom (12 ECTS),* te ostvarila sljedeće **izborne** ishode: *napisala* *znanstveni rad u koautorstvu (10 ECTS),* te *održala javno predavanje (6 ECTS)* na Filozofskom fakultetu*.* **Time će ostvariti 29 ECTS.**

Studentica će upisati i položiti sljedeće **izborne** metodološke predmete: *Longitudinalni i kauzalni modeli latentnih varijabli (4 ECTS).* **Time će ostvariti ukupno 4 ECTS.**

Nakon odobrenja Etičkog povjerenstva, studentica će prijaviti temu doktorske disertacije u sustavu OBAD ispunjavanjem obrasca **DR.SC.-01**.

**Studentica će ukupno na drugoj godini ostvariti 61 ECTS.**

***Provedene aktivnosti bit će opisane u Godišnjem izvještaju o radu studenta koji se predaje na redovitu sjednicu Vijeća doktorskog studija psihologije do upisa u 3. godinu studija.***

***Treća godina studija***

Na trećoj godini studija, studentica će obaviti **obaveznih 30 konzultativnih sati s mentorom** kako bi ostvarila sljedeće **obavezne** ishode: *položila ispit iz znanstvene metodologije užeg područja istraživanja (doktorski ispit) i izložila preliminarne rezultate (6 ECTS)* te *napisala doktorski rad koji je prihvatio mentor (45 ECTS).* **Time će ostvariti ukupno 51 ECTS.**

Studentica će upisati i položiti **izborni** metodološki predmet: *Primjena multivarijatnih metoda (4 ECTS)* te *izložiti svoj znanstveni rad na međunarodnoj znanstvenoj konferenciji (6 ECTS).* **Time će ostvariti ukupno 10 ECTS.**

**Studentica će ukupno na trećoj godini ostvariti 62 ECTS.**

***Provedene aktivnosti bit će opisane u Godišnjem izvještaju o radu studentice koji se predaje na posljednju redovitu sjednicu Vijeća doktorskog studija koja se održava prije odabira povjerenstva za ocjenu i obranu doktorskog rada koje obavlja Vijeće Odsjeka za psihologiju.***

Povjerenstvo za praćenje:

mentor

član

član

**Tablični prikaz individualnog programa za studenticu Anu Anić**

|  |  |  |  |
| --- | --- | --- | --- |
| **Godina** | **Aktivnost** | **Status aktivnosti** | **ECTS** |
| **1.** | Izrada individualnog programa studiranja | Obavezno | 1 |
| Čitalački klub | Obavezno | 3 |
| Znanstveni kolokvij | Obavezno | 6 |
| Seminarski rad – pregledni rad o području iz kojeg je tema doktorata | Obavezno | 8 |
| **Konzultacije:** | **Obavezno** |  |
| * Kreiranje istraživačkog nacrta | Izborno | 4 |
| * Provođenje analize dostupnih podataka o pacijentima | Izborno | 4 |
| * Održavanje radionice za kolege i druge stručnjake u području | Izborno | 6 |
| * Prezentacija znanstvenog rada na domaćoj konferenciji | Izborno | 5 |
| * Sudjelovanje u organizaciji znanstveno-stručne konferencije | Izborno | 6 |
| * Napisana e-brošura | Izborno | 8 |
| Suvremeni pristupi u teoriji testova | Izborno | 4 |
| Specifičnosti metodologije u kliničkim istraživanjima | Izborno | 3 |
| Kvalitativna metodologija | Izborno | 4 |
| **Ukupno** |  | **62** |
| **2.** | Doktorska radionica | Obavezno | 6 |
| Etički kolokvij | Obavezno | 3 |
| Seminar iz metodologije područja iz kojeg je tema doktorskog rada | Obavezno | 8 |
| Obrana nacrta doktorskog istraživanja | Obavezno | 8 |
| Aktivnosti fakulteta | Obavezno | 3 |
| **Konzultacije:** | **Obavezno** |  |
| * Odobren nacrt doktorskog istraživanja od Etičkog povjerenstva | Obavezno | 1 |
| * Prijava teme doktorskog rada u sustavu OBAD | Obavezno | - |
| * Objava znanstvenog rada u koautorstvu s mentorom | Obavezno | 12 |
| * Objava znanstvenog rada u koautorstvu | Izborno | 10 |
| * Održano javno predavanje na Filozofskom fakultetu | Izborno | 6 |
| Longitudinalni i kauzalni modeli latentnih varijabli | Izborno | 4 |
| **Ukupno** |  | **61** |
| **3.** | **Konzultacije** | **Obavezno** |  |
| * Doktorski ispit i prezentacija istraživačkog rada | Obavezno | 6 |
| * Prihvaćen doktorski rad od strane mentora | Obavezno | 45 |
| Primjena multivarijatnih metoda | Izborno | 4 |
| Izlaganje znanstvenog rada na međunarodnoj znanstvenoj konferenciji | Izborno | 6 |
| **Ukupno** |  | **61** |
| **Ukupno** | | | **184** |

1. Konzultacije student obavlja individualno ili grupno, u formi klasičnih konzultacija ili seminara, s mentorom, drugim članovima povjerenstva za praćenje i nastavnicima, a svi sati se evidentiraju. [↑](#footnote-ref-1)
2. Godišnji izvještaj izrađuje mentor u suradnji s kandidatom, a odobrava povjerenstvo za praćenje. [↑](#footnote-ref-2)
3. pohađanje obrana doktorskih radova, nacrta istraživanja i javnih predavanja te organizacija i sudjelovanje u sastancima s voditeljicom studija i drugim studentima [↑](#footnote-ref-3)